ΠΕΡΙΕΧΟΜΕΝΑ
ΑΠΟΦΑΣΕΙΣ
Αναγνώριση δεύτερου προγράμματος μη χειρουργικής εμφύτευσης συσκευών διόρθωσης εν-
δοκαρδιακών βλαβών με τη χρήση MitraClip στην
Ιδιωτική Γενική Κλινική «ΜΗΤΡΟΠΟΛΙΤΙΚΟ ΘΕΡΑΠΕΥΤΗΡΙΟ ή ΘΕΡΑΠΕΥΤΗΡΙΟ METROPOLITAN»
στο Νέο Φάληρο.
Τροποποίηση και συμπλήρωση της υπό στοιχεία
Γ2β/οικ. 28778/7.5.2021 απόφασης της Προϊσταμένης Γενικής Διεύθυνσης Υπηρεσιών Υγείας του
Υπουργείου Υγείας «Αναγνώριση της ιδιωτικής
γενικής κλινικής «ΓΕΝΙΚΗ ΚΛΙΝΙΚΗ ΘΕΣΣΑΛΟΝΙΚΗΣ EUROMEDICA Α.Ε.» ως κέντρου διαδερμικής
εμφύτευσης ειδικών βιολογικών αορτικών βαλβίδων» (Β’ 2008).
Παροχή εξουσιοδότησης υπογραφής «Με εντολή Περιφερειάρχη» στον Προϊστάμενο της Αυτο-
τελούς Διεύθυνσης Διαδικτυακής Ενημέρωσης
και Ψηφιακής Εξυπηρέτησης της Περιφέρειας
Αττικής.
Έγκριση προσωρινών κυκλοφοριακών ρυθμίσεων σύμφωνα με την υπ’ αρ. 66/2024 απόφαση του
Δημοτικού Συμβουλίου Αλεξανδρούπολης, επί
της Λ. Δημοκρατίας, από την οδό Αριστοτέλους
ως και την οδό Άβαντος μέχρι τη συμβολή της
με την οδό Γιαννούτσου, στα πλαίσια του έργου:
«Μεταφορά βαρέως εξοπλισμού από το Λιμάνι
έως τη ΒΙ.ΠΕ. Αλεξανδρούπολης (εναλλακτική
ανατολική διαδρομή)».
ΑΠΟΦΑΣΕΙΣ
Αριθμ. Γ2β/οικ.21620
(1)
Αναγνώριση δεύτερου προγράμματος μη χειρουργικής εμφύτευσης συσκευών διόρθωσης εν-
δοκαρδιακών βλαβών με τη χρήση MitraClip στην
Ιδιωτική Γενική Κλινική «ΜΗΤΡΟΠΟΛΙΤΙΚΟ ΘΕΡΑΠΕΥΤΗΡΙΟ ή ΘΕΡΑΠΕΥΤΗΡΙΟ METROPOLITAN»
στο Νέο Φάληρο.
Η ΠΡΟΪΣΤΑΜΕΝΗ ΤΗΣ ΓΕΝΙΚΗΣ ΔΙΕΥΘΥΝΣΗΣ
ΥΠΗΡΕΣΙΩΝ ΥΓΕΙΑΣ ΥΠΟΥΡΓΕΙΟΥ ΥΓΕΙΑΣ
Έχοντας υπόψη:
1. Τα άρθρα 3 και 4 του ν. 1278/1982 «Για σύσταση
Κεντρικού Συμβουλίου Υγείας» (Α’ 105), όπως επαναφέρθηκαν σε ισχύ με το άρθρο 1 του ν. 2194/1994 «Απο-
κατάσταση του Εθνικού Συστήματος Υγείας και άλλες
διατάξεις» (Α’ 34).
2. Την παρ. 3 του άρθρου 53 του ν. 1892/1990 «Για τον εκσυγχρονισμό και την ανάπτυξη και άλλες διατάξεις» (Α’ 101).
3. Το άρθρο 20 του Κώδικα Διοικητικής Διαδικασίας
(ν. 2690/1999, Α’ 45).
4. Την παρ. 3 του άρθρου 46 του ν. 4600/2019 «Εκσυγχρονισμός και Αναμόρφωση Θεσμικού Πλαισίου Ιδιωτι-
κών Κλινικών, Σύσταση Εθνικού Οργανισμού Δημόσιας
Υγείας, Σύσταση Εθνικού Αρχείου Νεοπλασιών και λοιπές
διατάξεις» (Α’ 43).
5. Το άρθρο 109 του ν. 4622/2019 «Επιτελικό Κράτος:
οργάνωση, λειτουργία και διαφάνεια της Κυβέρνησης,
των κυβερνητικών οργάνων και της κεντρικής δημόσιας
διοίκησης» (Α’ 133).
6. Το π.δ. 121/2017 «Οργανισμός του Υπουργείου Υγείας» (Α’ 148).
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
26 Απριλίου 2024
ΤΕΥΧΟΣ ΔΕΥΤΕΡΟ
Αρ. Φύλλου 2478
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2478/26.04.2024
7. Την υπό στοιχεία Α3γ/οικ. 72667/30.9.2016 απόφαση «Όροι και προϋποθέσεις αξιολόγησης τμημάτων
νοσοκομείων και κλινικών ως προς την καταλληλότητα
ανάπτυξης κέντρων μη χειρουργικής εμφύτευσης συσκευών διόρθωσης ενδοκαρδιακών βλαβών με τη χρήση
του συστήματος MitraClip - κριτήρια επιλογής ασθενών»
(Β’ 3180), όπως τροποποιήθηκε και συμπληρώθηκε με τις
υπό στοιχεία Γ2α/οικ. 46721/23.7.2021 (Β’ 3475) και Γ2α/
οικ. 10243/17.2.2023 (Β’ 1008) υπουργικές αποφάσεις.
8. Την υπό στοιχεία Γ2β/οικ. 81238/31.10.2017 απόφαση του Αναπληρωτή Υπουργού Υγείας «Αναγνώριση
της Ιδιωτικής Γενικής Κλινικής “ΜΗΤΡΟΠΟΛΙΤΙΚΟ ΘΕΡΑΠΕΥΤΗΡΙΟ” ως κέντρου μη χειρουργικής εμφύτευσης
συσκευών διόρθωσης ενδοκαρδιακών βλαβών με χρήση
του συστήματος MitraClip» (Β’ 4066).
9. Την υπό στοιχεία Α1α/οικ. 30741/30.5.2022 απόφαση του Υπηρεσιακού Γραμματέα του Υπουργείου Υγείας
«Τοποθέτηση Προϊσταμένης Γενικής Διεύθυνσης Υπηρεσιών Υγείας της Κεντρικής Υπηρεσίας του Υπουργείου
Υγείας» (ΑΔΑ: 9206465ΦΥΟ-55Ω).
10. Την υπ’ αρ. 310/14.3.2024 απόφαση της 26ης/
12.3.2024 συνεδρίασης (Θέμα 5ο) της Διοικούσας Επιτροπής του Κεντρικού Συμβουλίου Υγείας (Κε.Σ.Υ.) «Αξιο-
λόγηση/έγκριση δεύτερου προγράμματος μη χειρουργικής εμφύτευσης συσκευών διόρθωσης ενδοκαρδιακών
βλαβών με τη χρήση MitraClip στην Ιδιωτική Γενική Κλινική “ΜΗΤΡΟΠΟΛΙΤΙΚΟ ΘΕΡΑΠΕΥΤΗΡΙΟ ή ΘΕΡΑΠΕΥΤΗ-
ΡΙΟ METROPOLITAN” στο Νέο Φάληρο», η οποία έγινε
αποδεκτή από τον Υφυπουργό Υγείας.
11. Την υπό στοιχεία Β1α/οικ. 19955/04.4.2024 εισήγηση της Γενικής Διεύθυνσης Οικονομικών Υπηρεσιών
του Υπουργείου Υγείας σύμφωνα με την περ. ε’ της παρ. 5
του άρθρου 24 του ν. 4270/2014 (Α’ 143).
12. Το γεγονός ότι από τις διατάξεις της παρούσας
απόφασης δεν προκαλείται δαπάνη σε βάρος του τακτικού προϋπολογισμού του Υπουργείου Υγείας, απο-
φασίζουμε:
Την αναγνώριση δεύτερου προγράμματος μη χειρουργικής εμφύτευσης συσκευών διόρθωσης ενδοκαρδια-
κών βλαβών με τη χρήση του συστήματος MitraClip
στην Ιδιωτική Γενική Κλινική «ΜΗΤΡΟΠΟΛΙΤΙΚΟ ΘΕΡΑΠΕΥΤΗΡΙΟ ή ΘΕΡΑΠΕΥΤΗΡΙΟ METROPOLITAN» στο Νέο
Φάληρο. Το πρόγραμμα θα εποπτεύει ο Κωνσταντίνος
Σπάργιας, επεμβατικός καρδιολόγος και θα στελεχώνεται από τους Μιχαήλ Ζαΐρη, επεμβατικό καρδιολόγο,
Εμμανουήλ Χρονάκη, επεμβατικό καρδιολόγο, Γεώργιο
Μάκο, καρδιοχειρουργό, Περικλή.
Καλύβα, ηχοκαρδιολόγο, Ευάγγελο Νικολόπουλο αγγειοχειρουργό και Περίανδρο Καραμάνη, αναισθησιο-
λόγο.
Σε περίπτωση μεταβολής των στοιχείων του φακέλου
βάσει του οποίου αξιολογήθηκε η καταλληλότητα της
ιδιωτικής κλινικής και μέχρι την ολοκλήρωση της επαναξιολόγησής της, η λειτουργία του κέντρου διακόπτεται.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 11 Απριλίου 2024
Η Προϊσταμένη της Γενικής Διεύθυνσης
ΒΑΣΙΛΙΚΗ ΦΑΚΟΥΚΑΚΗ
Αριθμ. Γ2β/οικ. 21633
(2)
Τροποποίηση και συμπλήρωση της υπό στοιχεία
Γ2β/οικ. 28778/7.5.2021 απόφασης της Προϊσταμένης Γενικής Διεύθυνσης Υπηρεσιών Υγείας του
Υπουργείου Υγείας «Αναγνώριση της ιδιωτικής
γενικής κλινικής "ΓΕΝΙΚΗ ΚΛΙΝΙΚΗ ΘΕΣΣΑΛΟΝΙΚΗΣ EUROMEDICA Α.Ε." ως κέντρου διαδερμικής
εμφύτευσης ειδικών βιολογικών αορτικών βαλβίδων» (Β’ 2008).
Η ΠΡΟΪΣΤΑΜΕΝΗ
ΤΗΣ ΓΕΝΙΚΗΣ ΔΙΕΥΘΥΝΣΗΣ ΥΠΗΡΕΣΙΩΝ ΥΓΕΙΑΣ
ΤΟΥ ΥΠΟΥΡΓΕΙΟΥ ΥΓΕΙΑΣ
Έχοντας υπόψη:
1. Τα άρθρα 3 και 4 του ν. 1278/1982 «Για σύσταση
Κεντρικού Συμβουλίου Υγείας» (Α’ 105), όπως επαναφέρθηκαν σε ισχύ με το άρθρο 1 του ν. 2194/1994 «Απο-
κατάσταση του Εθνικού Συστήματος Υγείας και άλλες
διατάξεις» (Α’ 34).
2. Την παρ. 3 του άρθρου 53 του ν. 1892/1990 «Για τον
εκσυγχρονισμό και την ανάπτυξη και άλλες διατάξεις»
(Α’ 101).
3. Το άρθρο 20 του Κώδικα Διοικητικής Διαδικασίας
(ν. 2690/1999, Α’ 45).
4. Την παρ. 3 του άρθρου 46 του ν. 4600/2019 «Εκσυγχρονισμός και Αναμόρφωση Θεσμικού Πλαισίου Ιδιωτι-
κών Κλινικών, Σύσταση Εθνικού Οργανισμού Δημόσιας
Υγείας, Σύσταση Εθνικού Αρχείου Νεοπλασιών και λοιπές
διατάξεις» (Α’ 43).
5. Το άρθρο 109 του ν. 4622/2019 «Επιτελικό Κράτος:
οργάνωση, λειτουργία και διαφάνεια της Κυβέρνησης,
των κυβερνητικών οργάνων και της κεντρικής δημόσιας
διοίκησης» (Α’ 133).
6. Το π.δ. 121/2017 «Οργανισμός του Υπουργείου Υγείας»
(Α’ 148).
7. Την υπό στοιχεία Α3γ/οικ. 86222/11.11.2015 απόφαση «Καθορισμός όρων και προϋποθέσεων λειτουργί-
ας Κέντρων τοποθέτησης Ειδικών Αορτικών Βαλβίδων
διαδερμικά ή διακορυφαία» (Β’  2542), όπως τροποποιήθηκε και συμπληρώθηκε με τις υπό στοιχεία Α3γ/
οικ. 16467/01.3.2016 (Β’ 784), Γ2β/οικ. 66708/6.9.2018
(Β’  3935), Γ2β/οικ. 90481/22.11.2018 (Β’  5348), Γ2β/
οικ. 77759/13.12.2021 (Β’  5984) και Γ2α,β/οικ. 39094/
18.7.2023 (Β’ 4633) υπουργικές αποφάσεις.
8. Την υπό στοιχεία Γ2β/οικ. 28778/7.5.2021
απόφαση της Προϊσταμένης Γενικής Διεύθυνσης
Υπηρεσιών Υγείας του Υπουργείου Υγείας «Αναγνώριση της ιδιωτικής γενικής κλινικής “ΓΕΝΙΚΗ ΚΛΙ-
ΝΙΚΗ ΘΕΣΣΑΛΟΝΙΚΗΣ EUROMEDICA Α.Ε” ως κέντρου
διαδερμικής εμφύτευσης ειδικών βιολογικών αορτικών
βαλβίδων» (Β’ 2008).
9. Την υπό στοιχεία Α1α/οικ. 30741/30.5.2022 απόφαση του Υπηρεσιακού Γραμματέα του Υπουργείου Υγείας
«Τοποθέτηση Προϊσταμένης Γενικής Διεύθυνσης Υπηρεσιών Υγείας της Κεντρικής Υπηρεσίας του Υπουργείου
Υγείας» (ΑΔΑ: 9206465ΦΥΟ-55Ω).
10. Την υπ’ αρ. 313/14.3.2024 απόφαση της 26ης/
12.3.2024 συνεδρίασης (Θέμα 6ο) της Διοικούσας ΕπιΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2478/26.04.2024
τροπής του Κεντρικού Συμβουλίου Υγείας (Κε.Σ.Υ.) «Αξιολόγηση/προσθήκη ιατρών στην επιστημονική ομάδα
του κέντρου διαδερμικής εμφύτευσης Ειδικών Βιολογικών Αορτικών Βαλβίδων της Ιδιωτικής Γενικής Κλινι-
κής “ΓΕΝΙΚΗ ΚΛΙΝΙΚΗ ΘΕΣΣΑΛΟΝΙΚΗΣ EUROMEDICA
Α.Ε.”», η οποία έγινε αποδεκτή από τον Υφυπουργό
Υγείας.
11. Την υπό στοιχεία Β1α/οικ. 19958/4.4.2024 εισήγηση της Γενικής Διεύθυνσης Οικονομικών Υπηρεσιών του
Υπουργείου Υγείας σύμφωνα με την περ. ε’ της παρ. 5
του άρθρου 24 του ν. 4270/2014 (Α’ 143).
12. Το γεγονός ότι από τις διατάξεις της παρούσας
απόφασης δεν προκαλείται δαπάνη σε βάρος του τακτικού προϋπολογισμού του Υπουργείου Υγείας, απο-
φασίζουμε:
Την τροποποίηση και συμπλήρωση της υπό στοιχεία
Γ2β/οικ. 28778/7.5.2021 απόφασης της Προϊσταμένης
Γενικής Διεύθυνσης Υπηρεσιών Υγείας του Υπουργείου
Υγείας «Αναγνώριση της ιδιωτικής γενικής κλινικής "ΓΕΝΙΚΗ ΚΛΙΝΙΚΗ ΘΕΣΣΑΛΟΝΙΚΗΣ EUROMEDICA Α.Ε" ως
κέντρου διαδερμικής εμφύτευσης ειδικών βιολογικών
αορτικών βαλβίδων» (Β’ 2008) και την προσθήκη των
ιατρών Γεώργιου Μπομπότη, καρδιολόγου και Φώτιου
Οικονόμου, καρδιολόγου, στην επιστημονική ομάδα
του κέντρου διαδερμικής εμφύτευσης Ειδικών Βιολογικών Αορτικών Βαλβίδων της Ιδιωτικής Γενικής Κλινι-
κής «ΓΕΝΙΚΗ ΚΛΙΝΙΚΗ ΘΕΣΣΑΛΟΝΙΚΗΣ EUROMEDICA
Α.Ε.».
Κατά τα λοιπά η υπό στοιχεία Γ2β/οικ. 28778/7.5.2021
(Β’ 2008) απόφαση.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 11 Απριλίου 2024
Η Προϊσταμένη της Γενικής Διεύθυνσης
ΒΑΣΙΛΙΚΗ ΦΑΚΟΥΚΑΚΗ
Ι
Αριθμ. 480368
(3)
Παροχή εξουσιοδότησης υπογραφής «Με εντολή Περιφερειάρχη» στον Προϊστάμενο της Αυτο-
τελούς Διεύθυνσης Διαδικτυακής Ενημέρωσης
και Ψηφιακής Εξυπηρέτησης της Περιφέρειας
Αττικής.
Ο ΠΕΡΙΦΕΡΕΙΑΡΧΗΣ ΑΤΤΙΚΗΣ
Έχοντας υπόψη:
1. Τα άρθρα 3, 159, 160, 186, 210 και 242 του
ν. 3852/2010 «Νέα Αρχιτεκτονική της Αυτοδιοίκησης
και της Αποκεντρωμένης Διοίκησης - Πρόγραμμα Καλλικράτης» (Α’ 87).
2. Τα άρθρα 42 και 43 του ν. 4804/2021 «Εκλογή Δημοτικών και Περιφερειακών Αρχών και λοιπές διατάξεις»
(Α’ 90).
3. Το άρθρο 9 του Κώδικα Διοικητικής Διαδικασίας
(ν. 2690/1999, Α’ 45).
4. Την υπό στοιχεία ΔΟΑ/οικ.26601/10.10.2007 εγκύκλιο του Υπουργείου Εσωτερικών περί μείωσης υπο-
γραφών στις διοικητικές πράξεις και στα διοικητικά
έγγραφα.
5. Την υπ’ αρ. 110610/23.12.2023 εγκύκλιο του Υπουργείου Εσωτερικών (ΑΔΑ: Ψ6ΙΩ46ΜΤΛ6-ΒΒΧ).
6. Την υπ’ αρ. 37419/13479/8.5.2018 απόφαση του Συντονιστή Αποκεντρωμένης Διοίκησης Αττικής (Β’ 1661),
με την οποία εγκρίθηκε η υπ’ αρ. 121/2018 απόφαση
του Περιφερειακού Συμβουλίου Περιφέρειας Αττικής
περί τροποποίησης  - επικαιροποίησης του «Οργανισμού Εσωτερικής Υπηρεσίας της Περιφέρειας Ατ-
τικής».
7. Την υπ’ αρ. 447/2023 απόφαση του Πολυμελούς
Πρωτοδικείου Αθηνών, όπως αυτή διορθώθηκε με την
υπ’ αρ. 538/2023 όμοια, με την οποία ανακηρύχθηκε
ο Περιφερειάρχης και οι τακτικοί και αναπληρωματικοί Περιφερειακοί Σύμβουλοι της Περιφέρειας Αττι-
κής για την περιφερειακή περίοδο από 1.1.2024 έως
31.12. 2028.
8. Το από 20.12.2023 Πρωτόκολλο Ορκωμοσίας της
νέας περιφερειακής αρχής.
9. Την ανάγκη παροχής εξουσιοδότησης υπογραφής
στον Προϊστάμενο της Αυτοτελούς Διεύθυνσης Διαδικτυακής Ενημέρωσης και Ψηφιακής Εξυπηρέτησης της
Περιφέρειας Αττικής για την απλούστευση των διοικητικών διαδικασιών και τον εγγύτερο και αποτελεσματι-
κότερο έλεγχο της διοίκησης.
10. Το γεγονός ότι από τις διατάξεις της παρούσας απόφασης δεν προκύπτει επιπλέον δαπάνη που θα βαρύνει
τις πιστώσεις του προϋπολογισμού της Περιφέρειας Αττικής, αποφασίζουμε:
Παρέχουμε εξουσιοδότηση υπογραφής «Με εντολή
Περιφερειάρχη» στον Προϊστάμενο της Αυτοτελούς
Διεύθυνσης Διαδικτυακής Ενημέρωσης και Ψηφιακής
Εξυπηρέτησης για τις ακόλουθες πράξεις:
1. Τα διαβιβαστικά, προπαρασκευαστικά, πληροφοριακά, υπομνηστικά, απαντητικά και λοιπά έγγραφα
προς υπηρεσίες, υπαλλήλους, πολίτες και φορείς του
Δημοσίου.
2. Τις βεβαιώσεις, για κάθε νόμιμη χρήση, που αφορούν σε αρμοδιότητες της Διεύθυνσης και των υπαγό-
μενων Τμημάτων, βάσει των τηρούμενων στην Υπηρεσία
στοιχείων.
3. Τις μηνιαίες βεβαιώσεις παροχής εργασίας που
αφορούν σε υπαλλήλους με σχέση εργασίας Ιδιωτικού
Δικαίου Ορισμένου Χρόνου, καταρτιζόμενους, εκπαιδευόμενους, σπουδαστές κ.τ.λ., βάσει των τηρούμενων
στην Υπηρεσία στοιχείων.
4. Τη χορήγηση μηνιαίων βεβαιώσεων πραγματοποίησης της πρακτικής άσκησης σπουδαστών Α.Ε.Ι., Α.Τ.Ε.Ι.,
Τ.Ε.Ι., ΕΠΑΛ ή ΙΕΚ σε υπηρεσίες της Διεύθυνσης.
5. Τα έγγραφα που αφορούν σε ενέργειες για την
ασφάλεια (πυρασφάλεια, κλοπή κ.τ.λ.) και καθαριότητα
των χώρων που στεγάζεται η Διεύθυνση και τα υπαγόμενα σ’ αυτή Τμήματα.
6. Τις εκθέσεις απόψεων σε αρμόδια δικαστήρια ή στις
αρμόδιες διοικητικές αρχές, όταν πρόκειται να δικασθεί
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2478/26.04.2024
ή να εξετασθεί υπόθεση που αφορά σε θέματα που ανήκουν στις αρμοδιότητες της Διεύθυνσης και των υπαγό-
μενων σ’ αυτή Τμημάτων.
7. Την κοινοποίηση εγγράφων και εγκυκλίων Υπουργείων ή άλλων Υπηρεσιών προς ενημέρωση των υπαλ-
λήλων της Περιφέρειας Αττικής.
8. Την παροχή στοιχείων σχετικά με τη συμμετοχή
υπαλλήλων της Διεύθυνσης σε απεργίες.
9. Τις απαιτούμενες πράξεις που αφορούν στην εκκαθάριση του Αρχείου της Διεύθυνσης.
10. Τις απαιτούμενες πράξεις που αφορούν στην εκποίηση άχρηστου εξοπλισμού.
11. Τις εισηγήσεις και τα αιτήματα για την προμήθεια
υλικών, εξοπλισμού και παροχής εργασιών για τις ανάγκες της Διεύθυνσης και των υπαγόμενων σ’ αυτή Τμη-
μάτων.
12. Τις εισηγήσεις και τα αιτήματα για ανάληψη δέσμευσης πίστωσης από την αρμόδια Διεύθυνση της Γε-
νικής Διεύθυνσης Οικονομικών και την αποστολή τυχόν
δικαιολογητικών.
13. Τις εισηγήσεις προς το Περιφερειακό Συμβούλιο
για θέματα αρμοδιότητας της Διεύθυνσης.
14. Τη θέση στο «ΑΡΧΕΙΟ» εγγράφων και πράξεων που
αφορούν υποθέσεις που έχουν περαιωθεί ή δεν απαιτείται περαιτέρω ενέργεια.
15. Τον απολογισμό των πεπραγμένων της Διεύθυνσης
σε εξαμηνιαία και ετήσια βάση.
16. Την αποστολή δικαιολογητικών προς τις αρμόδιες Υγειονομικές Επιτροπές για την έγκριση χορήγησης
αναρρωτικών αδειών.
17. Τη συγκρότηση Επιτροπής Παραλαβής υλικών προμηθειών, εργασιών και άλλων υπηρεσιών, που αφορούν
στη λειτουργία της Διεύθυνσης.
18. Τα ερωτήματα προς το Γραφείο Νομοθετικού Συντονισμού και Δικαστικών Υποθέσεων Περιφερειακών
Ενοτήτων Κεντρικού, Βορείου, Νοτίου και Δυτικού Τομέα
Αθηνών της Περιφέρειας Αττικής για θέματα αρμοδιότητας της Διεύθυνσης που προΐστανται.
19. Τα προπαρασκευαστικά έγγραφα που αφορούν
τον ανασχεδιασμό των Εντύπων - Αιτήσεων που χρησιμοποιούν οι Υπηρεσίες της Περιφέρειας Αττικής για
πολίτες και επιχειρήσεις στην κατεύθυνση της τυποποίησης - ομογενοποίησης των πληροφοριών του Οδηγού
του Πολίτη.
20. Τα προπαρασκευαστικά έγγραφα που αφορούν
στη συλλογή και στον χαρακτηρισμό των ανοικτών δεδομένων.
Η ανωτέρω παροχή εξουσιοδότησης υπογραφής στον
Προϊστάμενο της Αυτοτελούς Διεύθυνσης Διαδικτυακής
Ενημέρωσης και Ψηφιακής Εξυπηρέτησης της Περιφέρειας Αττικής «Με Εντολή Περιφερειάρχη» ισχύει και για
τους νόμιμους αναπληρωτές του σε περίπτωση έλλειψης, απουσίας ή κωλύματός του.
Η απόφαση αυτή ισχύει από τη δημοσίευσή της.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 15 Απριλίου 2024
Ο Περιφερειάρχης
ΝΙΚΟΛΑΟΣ ΧΑΡΔΑΛΙΑΣ
Αριθμ. 50978
(4)
Έγκριση προσωρινών κυκλοφοριακών ρυθμίσεων σύμφωνα με την υπ’ αρ. 66/2024 απόφαση
του Δημοτικού Συμβουλίου Αλεξανδρούπολης,
επί της Λ. Δημοκρατίας, από την οδό Αριστοτέλους ως και την οδό Άβαντος μέχρι τη συμβολή
της με την οδό Γιαννούτσου, στα πλαίσια του έργου: «Μεταφορά βαρέως εξοπλισμού από το Λι-
μάνι έως τη ΒΙ.ΠΕ. Αλεξανδρούπολης (εναλλακτική ανατολική διαδρομή)».
Ο ΓΡΑΜΜΑΤΕΑΣ ΤΗΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ
Έχοντας υπόψη:
1. Τον ν. 2503/1997 «Διοίκηση, οργάνωση, στελέχωση
της Περιφέρειας, ρύθμιση θεμάτων για τη Τοπική Αυτοδιοίκηση και άλλες διατάξεις» (Α΄ 107).
2. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης Πρόγραμμα
Καλλικράτης» (Α΄ 87).
3. Το π.δ. 142/2010 «Οργανισμός Αποκεντρωμένης
Διοίκησης Μακεδονίας - Θράκης» (Α΄ 235).
4. Την υπ’ αρ. 86781/19.12.2022 απόφαση του Υπουργού Εσωτερικών «Διορισμός του Ιωάννη Σάββα του Κων-
σταντίνου ως Γραμματέα της Αποκεντρωμένης Διοίκησης Μακεδονίας - Θράκης» (Υ.Ο.Δ.Δ. 1183).
5. Την υπ’ αρ. 94360/1.7.2023 απόφαση του Γραμματέα
της Αποκεντρωμένης Διοίκησης Μακεδονίας - Θράκης
«Ανάθεση άσκησης αρμοδιοτήτων σε οργανικές μονάδες
της Α.Δ. - Μ.Θ. και παροχή εξουσιοδότησης υπογραφής
πράξεων και εγγράφων «Με εντολή Γραμματέα» (ΑΔΑ:
9ΒΗ4ΟΡ1Υ-32Ε).
6. Το υπ’ αρ. 265490/29.12.2022 έγγραφο της Αποκεντρωμένης Διοίκησης Μακεδονίας - Θράκης σχετικά με
τον ορισμό ασκούντος τα καθήκοντα Συντονιστή της
Α.Δ. - Μ.Θ.
7. Την υπ’  αρ. 55771/10.11.2020 (ΑΔΑ: ΨΓΟΤΟΠ1ΥΩΒΑ) απόφαση Συντονιστή της Αποκεντρωμένης Διοί-
κησης Μακεδονίας - Θράκης «Ορισμός αναπληρώτριας
Προϊσταμένης της Γενικής Διεύθυνσης Χωροταξικής και
Περιβαλλοντικής Πολιτικής της Α.Δ. - Μ.Θ.».
8. Το άρθρο 52 του Κώδικα Οδικής Κυκλοφορίας (ΚΟΚ)
(ν. 2696/1999, Α΄ 57), όπως τροποποιήθηκε με το άρθρο 46 του ν. 3542/2007 «Τροποποιήσεις διατάξεων του
ΚΟΚ» (Α΄ 50) και αντικαταστάθηκε με το άρθρο 48 του
ν. 4313/2014.
9. Το υπ’ αρ. 15109/13.5.2013 έγγραφο της Διεύθυνσης
Οργάνωσης και Λειτουργίας ΟΤΑ του Υπουργείου Εσωτερικών «Εγκρίσεις αποφάσεων συλλογικών οργάνων
των ΟΤΑ που αφορούν μέτρα ρύθμισης οδικής κυκλοφορίας από τους Γενικούς Γραμματείς Αποκεντρωμένων
Διοικήσεων».
10. Την υπό στοιχεία ΔΟΥ/οικ/220/15.1.2015 εγκύκλιο
της Γενικής Γραμματείας Υποδομών του Υπουργείου
ΥΠΟΜΕΔΙ.
11. Toν ν. 4784/2021: «Ελλάδα σε κίνηση: Βιώσιμη Αστική Κινητικότητα - Μικροκινητικότητα - Ρυθμίσεις για τον
εκσυγχρονισμό, την απλούστευση και την ψηφιοποίηση
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2478/26.04.2024
διαδικασιών του Υπουργείου Υποδομών και Μεταφορών
και άλλες διατάξεις» (Α΄ 40).
12. Την υπ’ αρ. 6952/14.2.2011 κοινή υπουργική απόφαση των Υπουργών Περιβάλλοντος και Κλιματικής Αλ-
λαγής-Υποδομών, Μεταφορών και Δικτύων «Υποχρεώσεις και μέτρα για την ασφαλή διέλευση των πεζών
κατά την εκτέλεση εργασιών σε κοινόχρηστους χώρους
πόλεων και οικισμών που προορίζονται για την κυκλοφορία των πεζών» (Β΄ 420).
13. Τις Οδηγίες Σήμανσης Εκτελούμενων Έργων
(ΟΜΟΕ - ΣΕΕΟ) (Β΄ 905/2011).
14. Την υπ’ αρ. 54218/11.7.2013 (ΑΔΑ ΒΛ4ΙΡ1Υ-ΠΔΙ)
απόφαση Γενικού Γραμματέα Αποκεντρωμένης Διοίκησης Μακεδονίας - Θράκης «Άσκηση αρμοδιότητας
έγκρισης αποφάσεων Ο.Τ.Α. α’ και β’ βαθμού περί κυκλοφοριακών ρυθμίσεων».
15. Το Κεφάλαιο ΣΤ’ της παρ. 3 του άρθρου 40 του
ν. 4735/2020: «Τροποποίηση του Κώδικα της Ελληνικής Ιθαγένειας, νέο πλαίσιο επιλογής διοικήσεων στον
δημόσιο τομέα, ρύθμιση οργανωτικών θεμάτων της
Γενικής Γραμματείας Ιθαγένειας και της Γενικής Γραμματείας Ανθρώπινου Δυναμικού Δημόσιου Τομέα του
Υπουργείου Εσωτερικών, ρυθμίσεις για την αναπτυξιακή προοπτική και την εύρυθμη λειτουργία των Ορ-
γανισμών Τοπικής Αυτοδιοίκησης και άλλες διατάξεις»
(Α΄ 197).
16. Την υπό στοιχεία οικ. ΥΠΕΝ/ΔΜΕΑΑΠ/124964/
1561/2022 υπουργική απόφαση «Αντικατάσταση της
υπ’  αρ. 52907/2009 υπουργικής απόφασης "Ειδικές
ρυθμίσεις για την εξυπηρέτηση ατόμων με αναπηρία
σε κοινόχρηστους χώρους των οικισμών που προορίζονται για την κυκλοφορία πεζών" (Β’ 2621)» (Β΄ 6213) και
ειδικότερα την παρ. 3α του άρθρου 25 αυτής.
17. Το υπ’ αρ. 44300/1.4.2024 έγγραφο της Διεύθυνσης
Διοίκησης της Αποκεντρωμένης Διοίκησης Μακεδονίας
Θράκης με το οποίο μας ενημερώνει για το νομότυπο
στη διαδικασία έκδοσης της υπ’  αρ. 66/21.3.2024 (ΑΔΑ:
68ΗΨΩΨΟ-ΦΟΡ) απόφασης του Δημοτικού Συμβουλίου
Αλεξανδρούπολης.
18. Την υπ’ αρ. 137/12.3.2024 (ΑΔΑ: 68ΗΨΩΨΟ-ΦΟΡ)
απόφαση της Δημοτικής Επιτροπής του Δήμου Αλεξανδρούπολης.
19. Την υπ’ αρ. 7702/6.3.2024 απόφαση του προϊσταμένου της Δ/νσης Τεχνικών Υπηρεσιών (ΔΤΥ) και Υπηρεσίας
Δόμησης του Δήμου Αλεξανδρούπολης.
20. Την κυκλοφοριακή μελέτη και μελέτη εργοταξιακής σήμανσης (Τεχνική Περιγραφή και Οριζοντιογρα-
φίες Ο.Δ.,Ο.Π.1,Ο.Π.2, Ο.Φ.1., Ο.Φ.2.1., Ο.Φ.2.2. και Ο.Φ.3.)
που υλοποιήθηκε στα πλαίσια του έργου: «Μεταφορά
βαρέως εξοπλισμού από το Λιμάνι έως τη ΒΙ.ΠΕ. Αλεξανδρούπολης (δυτική διαδρομή)» όπως υπογράφηκαν,
θεωρήθηκαν και εγκρίθηκαν από τη ΔΤΥ του Δήμου Αλεξανδρούπολης.
21. Το γεγονός ότι από την παρούσα απόφαση δεν
προκαλείται δαπάνη σε βάρος του κρατικού προϋπολογισμού.
Και επειδή:
Οι προτεινόμενες κυκλοφοριακές ρυθμίσεις είναι
απαραίτητες προκειμένου με την υλοποίησή τους να
συμβάλλουν στην εξυπηρέτηση των πολιτών και στη
βελτίωση των κυκλοφοριακών συνθηκών της περιοχής,
αποφασίζουμε:
Την έγκριση προσωρινών κυκλοφοριακών ρυθμίσεων σύμφωνα με την υπ’ αρ. 66/2024 απόφαση του
Δημοτικού Συμβουλίου Αλεξανδρούπολης, επί της Λ.
Δημοκρατίας, από την οδό Αριστοτέλους ως και την οδό
Άβαντος μέχρι τη συμβολή της με την οδό Γιαννούτσου,
στα πλαίσια του έργου: «Μεταφορά βαρέως εξοπλισμού
από το Λιμάνι έως τη ΒΙ.ΠΕ. Αλεξανδρούπολης (εναλλακτική ανατολική διαδρομή)» για τα τμήματα των οδών
που αφορούν τις φάσεις 1,2 και μέρος της 3.
Οι παραπάνω κυκλοφοριακές ρυθμίσεις συνοδεύονται από προσωρινή απαγόρευση της στάθμευσης στις
θέσεις που παρεμποδίζουν την εφαρμογή τους. Η κυκλοφορία των οχημάτων θα γίνεται από το εναπομείναν
ελεύθερο οδόστρωμα, σύμφωνα με τους όρους και τις
προϋποθέσεις της σχετικής νομοθεσίας (8ο σχετικό).
Αναλυτική περιγραφή των κυκλοφοριακών ρυθμίσεων
της παρούσης υπάρχει στην Τεχνική Έκθεση που συνοδεύει την απόφαση του θέματος (17ο έως 20ο σχ.), εφό-
σον δεν αντίκεινται στους όρους και τις προϋποθέσεις
της παρούσης.
Στα πλαίσια του έργου θα μεταφερθεί προκατασκευασμένος βιομηχανικός εξοπλισμός με βαρέα ειδικά οχή-
ματα μεγάλου μήκους και μικρής ταχύτητας πορείας.
Το πλάτος των οχημάτων μαζί με το φορτίο τους είναι
6,30 μ. πολύ μεγαλύτερο από το πλάτος των τυπικών βαρέων οχημάτων που είναι 2,50 μ. Συνεπώς η απαιτούμε-
νη επιφάνεια κίνησης των ειδικών οχημάτων προσομοιάζει με καταλαμβανόμενο χώρο εργοταξίου και για τον
λόγο αυτό εφαρμόζονται οι Οδηγίες Μελετών Οδικών
Έργων - Τεύχος 7 - Σήμανση Εκτελούμενων Έργων σε
Οδούς - ΟΜΟΕ-ΣΕΕΟ/2010. Κατά κανόνα θα εφαρμοστεί
πλήρης αποκλεισμός του καταστρώματος των οδών ή
λωρίδων των οδών καθώς το πλάτος των οδικών τμημάτων είναι πολύ μικρό για να εξυπηρετήσει ταυτόχρο-
νη παράπλευρη κυκλοφορία. Η φάση 1 ξεκινά από την
είσοδο των οχημάτων στην Λ. Δημοκρατίας, στο Ρεύμα
προς Αλεξανδρούπολη (βόρειο) και καταλήγει στην συμβολή με την οδό Α. Ποιμενίδη. Στην φάση 1 σημαίνεται
παράκαμψη για την κίνηση προς το κέντρο, μέσω της
επαρχιακής οδού προς Αμφιτρίτη και Εγνατίας Οδού.
Η φάση 2 ξεκινά από το πέρας της φάσης 1 και καταλαμβάνει την οδό Ποιμενίδη σε ολόκληρο το μήκος της
μέχρι και την συμβολή της με την οδό Άβαντος. Η οδός
είναι διπλής κυκλοφορίας και θα αποκλειστεί ολόκληρη. Η φάση 3 ξεκινά από το πέρας της φάσης 2 και κα-
ταλαμβάνει το κομμάτι της Άβαντος μέχρι το τέλος της
(συμβολή με Γιαννούτσου). Τα μέτρα κυκλοφοριακών
ρυθμίσεων, θα εφαρμοστούν όσες φορές απαιτηθεί μέχρι την ολοκλήρωση της μεταφοράς του βιομηχανικού
εξοπλισμού στη ΒΙ.ΠΕ. Αλεξανδρούπολης. Η έναρξή τους
ορίζεται με την τοποθέτηση της σχετικής εργοταξιακής
σήμανσης σύμφωνα με την κείμενη νομοθεσία (τοποθέτηση των οικείων πινακίδων, σηματοδοτών ή των δια-
γραμμίσεων στο οδόστρωμα) αρχομένης από την ημερομηνία έκδοσης της απόφασης της Αστυνομικής Δ/νσης
Αλεξανδρούπολης, ενώ ο ανάδοχος έχει την υποχρέωση
να ενημερώσει εγγράφως όλους τους εμπλεκόμενους φοΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2478/26.04.2024
ρείς (αρμόδιο Τμήμα Τροχαίας, Δήμο Αλεξανδρούπολης,
αρμόδιο ΚΤΕΛ κ.λπ.) για την έναρξή τους. Μετά το πέρας
των εργασιών και της ισχύος της παρούσης, η σήμανση
θα αποσυρθεί, οπότε η οδός θα αποδοθεί πλήρως στην
κυκλοφορία.
Αρμόδιος φορέας για τη σήμανση των κυκλοφοριακών
ρυθμίσεων της παρούσης, είναι ο κατά περίπτωση αρμόδιος φορέας συντήρησης της υπόψη οδού, σύμφωνα με
τις διατάξεις του άρθρου 10 του ν. 2696/1999.
Η εν λόγω έγκριση χορηγείται με τις εξής προϋποθέσεις:
1. Τα γεωμετρικά χαρακτηριστικά, η σήμανση και τα
περιοριστικά μέτρα θα είναι σύμφωνα με τις Προδιαγραφές και Οδηγίες Σήμανσης Εκτελούμενων Έργων
(ΟΜΟΕ - ΣΕΕΟ) (Β΄ 905/2011).
2. Οι λεπτομέρειες της κυκλοφοριακής ρύθμισης θα
ισχύουν όπως καταγράφονται στην τεχνική έκθεση, και
τα σχέδια της προσωρινής σήμανσης του έργου του θέματος, που υπεβλήθησαν και ακολούθως υπογράφηκαν,
θεωρήθηκαν και εγκρίθηκαν από τη ΔΤΥ του Δήμου Αλεξανδρούπολης.
3. Θα πρέπει να εξασφαλίζεται η ασφαλής πρόσβαση
των εργαζόμενων και των εργοταξιακών οχημάτων, από
και προς τους χώρους εργασιών.
4. Πριν την έναρξη των εργασιών θα πρέπει να γίνει
ενημέρωση τυχόν επιχειρήσεων που επηρεάζονται από
τις κυκλοφοριακές ρυθμίσεις του θέματος.
5. Να ληφθεί ιδιαίτερη μέριμνα ώστε να εξασφαλιστεί
η ασφαλής διέλευση των πεζών σε όλο το μήκος της
ζώνης των έργων καθώς και η απρόσκοπτη πρόσβαση
στις παρόδιες ιδιοκτησίες, ενώ σε κάθε περίπτωση θα
πρέπει να εξασφαλίζεται η ταχεία και ασφαλής διέλευση
οχημάτων έκτακτης Ανάγκης (ασθενοφόρα, πυροσβεστικά, περιπολικά).
6. Για τη λήψη μέτρων ασφαλείας κατά την εκτέλεση
του έργου του θέματος προς αποφυγή τυχόν ατυχημάτων, αστικά και ποινικά υπεύθυνος είναι ο ανάδοχος,
σύμφωνα με τις κείμενες διατάξεις περί εκτελέσεως των
Δημοσίων Έργων, καθώς και για την τήρηση των κείμενων διατάξεων περί ασφαλείας των εργαζομένων στα
έργα όπως αυτά αναφέρονται στα εξής: στην Ε.Σ.Υ. του
έργου, στην παρ. 7 του άρθρου 138 του ν. 4412/2016, στα
π.δ. 395 και 396/1994 «Ελάχιστες προδιαγραφές ασφάλειας και υγείας εργαζομένων…..» (Α΄ 220) σε συμμόρ-
φωση με τις οδηγίες 89/655 και 89/656 ΕΟΚ, καθώς και
των τροποποιήσεών τους.
7. Οι προτεινόμενες κυκλοφοριακές ρυθμίσεις να
υποστηρίζουν και τις ανάγκες των Ατόμων με Αναπηρία (ΑμεΑ).
8. Οι αναγκαίες παρεμβάσεις για την υλοποίηση των
κυκλοφοριακών ρυθμίσεων του θέματος θα πρέπει να
είναι σύμφωνες με τον Κώδικα Οδικής κυκλοφορίας
(ΚΟΚ), τις προδιαγραφές του Υπουργείου Υποδομών,
Μεταφορών και Δικτύων και τις ισχύουσες Ευρωπαϊκές
προδιαγραφές.
9. Την ευθύνη παρακολούθησης της υλοποίησης των
κυκλοφοριακών ρυθμίσεων του θέματος έχει η ΔΤΥ του
Δήμου Αλεξανδρούπολης, η οποία υποχρεούται καθ’ όλη
τη διάρκεια εφαρμογής τους να αξιολογεί την αποτελεσματικότητά τους σε σχέση με το ευρύτερο δίκτυο
κυκλοφορίας της πόλης.
10. Η προσωρινή σήμανση αποτελεί αποκλειστική
ευθύνη του αναδόχου απορρέουσα από την κείμενη
νομοθεσία περί δημοσίων έργων και θα υλοποιηθεί
σύμφωνα με τις διατάξεις του Κ.Ο.Κ., την υπό στοιχεία
ΒΜ5/30058/1983 (Β΄ 121) απόφαση Υπουργού Δημοσίων Έργων και την υπό στοιχεία ΔΙΠΑΔ/οικ/502/1.7.2003
«Έγκριση Τεχνικής Προδιαγραφής Σήμανσης Εκτελούμενων Οδικών Έργων εντός και εκτός κατοικημένων
περιοχών ως ελάχιστα όρια» (Β΄ 946).
11. Ο ανάδοχος έχει την υποχρέωση να συνεννοηθεί
αρχικά με την αρμόδια υπηρεσία επίβλεψης του έργου,
τη ΔΤΥ του Δήμου Αλεξανδρούπολης, για το χρονοδιάγραμμα των εργασιών και να ενημερώσει έγκαιρα
τις εμπλεκόμενες υπηρεσίες αναφορικά με την έναρξη
αυτών καθώς και την εφαρμογή των κυκλοφοριακών
ρυθμίσεων και συγκεκριμένα την Αστυνομική Διεύθυνση, το ΕΚΑΒ, την Π.Υ., την Υπηρεσία Καθαριότητας του
Δήμου, το Αστικό και Υπεραστικό ΚΤΕΛ καθώς και το
σωματείο ΤΑΞΙ.
12. Ο Ανάδοχος, υποχρεούται σε όλη τη διάρκεια της
εκτέλεσης των εργασιών να τοποθετεί και να συντηρεί
σύμφωνα με την ισχύουσα Νομοθεσία και τις εγκεκριμένες Πρότυπες Τεχνικές Προδιαγραφές σήμανσης
εκτελούμενων έργων (Β΄ 946/2003 και Β΄ 905/2011),
τις απαιτούμενες πινακίδες σήμανσης, τους φωτεινούς
σηματοδότες, φανούς, αντανακλαστικά, κ.λπ., ώστε να
εξασφαλίζεται, με αποκλειστική μέριμνα και ευθύνη του,
η ομαλή και ασφαλής διεξαγωγή της κυκλοφορίας των
οχημάτων και πεζών στην περιοχή των εκτελουμένων
έργων. Θα υπάρχει προσωπικό, όποτε απαιτείται, για την
ρύθμιση της κυκλοφορίας, με τον κατάλληλο εξοπλισμό
(ανακλαστική ενδυμασία, σημαίες κ.λπ.). Τα κατασκευαστικά χαρακτηριστικά των πινακίδων όπως μέγεθος,
χρώμα, υλικό κατασκευής και στήριξη θα είναι αυτά που
προβλέπονται στις Προδιαγραφές και Οδηγίες Σήμανσης
Εκτελούμενων Έργων της Γενικής Γραμματείας Δημοσίων
Έργων.
13. Η χρονική διάρκεια εκτέλεσης των ανωτέρω εργασιών θα αρχίζει από την ημερομηνία έκδοσης της σχετι-
κής απόφασης της αρμόδιας αστυνομικής διεύθυνσης
(Αστυνομική Διεύθυνση Αλεξανδρούπολης/Τμήμα Τροχαίας Αλεξανδρούπολης). Η ίδια αρμόδια αστυνομική
διεύθυνση θα εκδώσει και την απόφαση για την τυχόν
απαραίτητη παράταση της αλλαγής κυκλοφορίας εφόσον οι εργασίες δεν ολοκληρωθούν στο προβλεπόμενο
χρονικό διάστημα μετά από εισήγηση της ΔΤΥ του Δήμου Αλεξανδρούπολης.
14. Οι πινακίδες σήμανσης επιβάλλεται να είναι ευδιάκριτες, να προειδοποιούν και να καθοδηγούν ασφα-
λώς τους διερχόμενους οδηγούς και τους πεζούς και να
τοποθετηθούν έτσι ώστε να μην εμποδίζουν την οδική
κυκλοφορία και να μην προκαλούν ατυχήματα.
15. Απαιτείται ο συχνός έλεγχος για την παρακολούθηση και τη συντήρηση των πινακίδων, τόσο από την
ανάδοχο εταιρία και την επιβλέπουσα αρχή του έργου,
όσο και από την αστυνομική αρχή.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2478/26.04.2024
16. Για όλο το χρονικό διάστημα ισχύος των κυκλοφοριακών ρυθμίσεων, ο ανάδοχος του έργου οφείλει να
μεριμνά για την ορθή θέση των πινακίδων σήμανσης που
βρίσκονται στο χώρο των εργασιών, καθώς και στην ευρύτερη περιοχή του έργου και για την ασφαλή διέλευση
πεζών από την περιοχή του έργου.
17. Οι πινακίδες θα τοποθετούνται σε επαρκές ύψος
ώστε να γίνονται εγκαίρως αντιληπτές από τους οδηγούς
και η στήριξή τους θα είναι τέτοια ώστε να επαρκεί έναντι
της ανεμοπίεσης.
18. Τα μέτρα που λαμβάνονται με την παρούσα απόφαση να ισχύουν από την τοποθέτηση των οικείων πι-
νακίδων σήμανσης.
19. Η σήμανση κάθε φάσης θα παραμένει αναλλοίωτη μέχρι την πλήρη μετακίνηση που προβλέπεται για
την συγκεκριμένη φάση. Η φύση των εργασιών αφορά
αποκλεισμό οδικών τμημάτων και συνεπώς, ασχέτως με
το αν οι εργασίες κάθε φάσης προγραμματίζονται να περαιωθούν εντός του ημερήσιου ωραρίου, πρέπει πάντα
να θεωρείται ότι η σήμανση θα παραμένει και κατά την
διάρκεια της νύχτας.
20. Όταν κατά τη διάρκεια εκτέλεσης των εργασιών
κρίνεται αναγκαία η ύπαρξη σημαιοφόρων σε θέσεις που
τυχόν απαιτηθούν για την ομαλή ρύθμιση της κυκλοφορίας θα γίνεται με μέριμνα και ευθύνη του αναδόχου,
οι οποίοι θα φέρουν την απαραίτητη προβλεπόμενη
εξάρτυση για την ασφάλειά τους, με στόχο την έγκαιρη
και αποτελεσματική προειδοποίηση των οδηγών για την
εφαρμοζόμενη κυκλοφοριακή ρύθμιση.
21. Οι εργαζόμενοι στη ζώνη έργων θα πρέπει να είναι
εύκολα ορατοί τόσο από τους οδηγούς των διερχόμενων
οχημάτων όσο και από τους χειριστές των μηχανημάτων
του εργοταξίου και συνεπώς θα πρέπει ο ρουχισμός εργασίας να είναι υψηλής ορατότητας.
22. Μετά το πέρας των εργασιών, να απομακρυνθεί η
εργοταξιακή σήμανση και τα αντίστοιχα τμήματα των
οδών να αποδοθούν πλήρως στην κυκλοφορία, απόλυτα καθαρά από φερτές και ξένες ύλες και ασφαλή
για την κυκλοφορία των οχημάτων. Η ΔΤΥ του Δήμου
Αλεξανδρούπολης οφείλει να προβεί σε έλεγχο για
να διαπιστωθεί αν όλα τα στοιχεία της εργοταξιακής
σήμανσης/ασφάλισης έχουν αποξηλωθεί, ώστε να μη
δημιουργείται σύγχυση στους κινούμενους, στο οδικό
τμήμα, οδηγούς και εάν έχει αποκατασταθεί η κανονική
κατακόρυφη και οριζόντια σήμανση καθώς και η ασφάλιση. Τέλος τυχόν σήμανση ή/και εμπόδια τα οποία θα
απομακρυνθούν ή/και θα τοποθετηθούν αλλού κατά την
εγκατάσταση οδικού σημείου διέλευσης, να επανατοποθετηθούν στην αρχική τους θέση, στο ίδιο επίπεδο όπως
πριν, ενώ τυχόν κατεστραμμένες πινακίδες σήμανσης να
αντικατασταθούν.
23. Η οδός να δοθεί στην κυκλοφορία μόνο μετά τον
επανέλεγχο των αρμοδίων μηχανικών της ΔΤΥ του Δήμου Αλεξανδρούπολης και τη σύμφωνη γνώμη της Τρο-
χαίας Αλεξανδρούπολης.
24. Η απόφαση αυτή δεν υποκαθιστά απαιτούμενες
άλλες άδειες ή εγκρίσεις.
25. Η ΔΤΥ του Δήμου Αλεξανδρούπολης και ο ανάδοχος είναι αρμόδιοι για την υλοποίηση του εν λόγω έργου
του θέματος.
Οι αρχές στις οποίες κοινοποιείται η παρούσα απόφαση παρακαλούνται να παρακολουθούν την ακριβή
εκτέλεση του έργου του θέματος και τη λειτουργία του
στα πλαίσια των αρμοδιοτήτων τους.
Η απόφαση αυτή θα αναρτηθεί στο διαδίκτυο σύμφωνα με τις διατάξεις της παρ. 3 του άρθρου 76 του
ν. 4727/2020 (Α΄ 184).
Η παρούσα απόφαση τίθεται σε ισχύ από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Κομοτηνή, 15 Απριλίου 2024
Ο Γραμματέας της Αποκεντρωμένης Διοίκησης
ΙΩΑΝΝΗΣ ΣΑΒΒΑΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2478/26.04.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240202478.pdf | Tokens: 32433]